‘Hype’ or hybridized welfare? A qualitative study of how co-production translates into everyday practice in welfare services for marginalised citizens
Independent Research Fund Denmark
VIVE - Det Nationale Forsknings- og Analysecenter for Velfærd
Kommuner, regioner og civilsamfund skaber i disse år nye velfærdsløsninger på tværs af sektorer gennem samskabelse. Det gør de med et fælles mål om at styrke social inklusion, hæve effektiviteten og forbedre kvaliteten i den offentlige velfærd. Forskningen viser, at samskabelse rummer potentialer til at nedbryde grænser mellem organisationer, og i højere grad inddrage brugere og frivillige i opgaveløsningen. Men vi mangler viden om, hvordan samskabelse kan fungere som en model for udvikling og levering af velfærd til marginaliserede borgere. Derfor undersøger vi, hvordan professionelle, frivillige og brugere skaber indsatser for borgere, der lever med komplekse sociale og psykiatriske udfordringer. Professionelle, frivillige og brugere vil ofte have meget forskellig adgang til ressourcer som viden, ekspertise og autoritet, hvilket har stor betydning for deres muligheder for deltagelse. For hvordan påvirker samskabelse eksempelvis mødet mellem professionelle og borgere, når frivillige og marginaliserede brugere forventes at være aktive medskabere af de sociale og psykiatriske indsatser? Og hvordan forhandler deltagerne viden, roller og opgaver i den daglige praksis, når regionale, kommunale og frivillige indsatser er samlet under samme tag? Det vil vi undersøge nærmere for at bidrage med vigtig viden om mulighederne og konsekvenserne ved at anvende samskabelse til at understøtte social inklusion af marginaliserede borgere.
Research Projects (Max 10 MDKK) / DFF-Forskningsprojekt1 / grant